Pleš (okres Lučenec)

Pleš je obec na Slovensku v okrese Lučenec.

Polohopis 
Obec leží v západnej časti Cerovej vrchoviny v doline Mučínskeho potoka.

Dejiny 
V lokalite obce bol objavený mohylový násyp z mladšej doby kamennej. Prvá písomná zmienka o obci (Pelys) je z roku 1246. Obyvateľstvo sa zaoberalo poľnohospodárstvom a chovom oviec. Obec bola v roku 1397 farnosťou.

Kultúra a zaujímavosti

Pamiatky 
 Rímskokatolícky kostol sv. Petra a Pavla, jednoloďová klasicistcká stavba so segmentovo ukončeným presbytériom z roku 1829. V kostole sa nachádza historický zvon z roku 1693. Hlavný oltár s obrazom sv. Petra a Pavla je z polovice 19. storočia. Stavba bola obnovovaná v roku 1910.

Referencie

Externé odkazy 
 Oficiálna stránka obce
 Najkrajší kraj- turistické atrakcie v obci

Iné projekty 

 
Obce okresu Lučenec